На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, број 16/2018), члана 5. Правилника о поступку и критеријумима за доделу средстава из буџета општине Беочин удружењима за реализовање програма од јавног интереса за општину Беочин („Службени лист Општине Беочин”, број 13/19), a у складу са Одлуком о буџету oпштине Беочин за 2025. годину („Службени лист општине Беочин” број 24/2024 ), Општинско веће општине Беочин, на седници одржаној дана 30.1.2025.​​​​​​​​​​​\_ године донело је

 **ГОДИШЊИ ПЛАН**

**ЈАВНОГ КОНКУРСА ЗА 2025. ГОДИНУ**

**ЗА ДОДЕЛУ ФИНАНСИЈСКИХ СРЕДСТАВА ЗА ФИНАНСИРАЊЕ ИЛИ СУФИНАНСИРАЊЕ ПРОГРАМА/ПРОЈЕКАТА УДРУЖЕЊА НА ТЕРИТОРИЈИ ОПШТИНЕ БЕОЧИН**

Одлуком о буџету општине Беочин за 2025. годину („Службени лист општине Беочин“, број 24/2024), у оквиру раздела 5 - Општинска управа, Програм - 1201 Развој културе и информисања, Програмска активност - 0002 Јачање културне продукције и уметничког стваралаштва, Функција 820 - Услуге културе, Економска класификација 481000 - Дотације невладиним организацијама, планирана су средства у износу од 2.800.000,00 динара. За доделу средстава расписаће се конкурс за доделу средстава из буџета општине Беочин за подстицање програма или недостајућег дела средстава за финансирање програма од јавног интереса које реализују удружења, на територији општине Беочин, и то:

 1. Назив јавног конкурса: **Конкурс за доделу финансијских средстава за финансирање или суфинансирање програма/пројеката удружења у 2025. години;**

 2.Циљ јавног конкурса: Циљ доделе средстава је финансирање или суфинансирање програма/пројеката удружења, чији су програми социо – економског карактера а који доприносе друштвено економском развоју општине Беочин;

 3. Област јавног конкурса: Социјална заштита, заштита лица са инвалидитетом, здравствена заштита, брига о деци, заштита животне средине, те садржаји из различитих сфера који афирмишу сарадњу на домаћем и међународном нивоу, а у сврху промовисања општине Беочин;

4. Ко може да конкурише за средства: Право учешћа на конкурсу имају удружења која су регистрована у складу са Законом о удружењима, основана за остваривање циљева у области у којој се спроводи конкурс, чије седиште се налази на територији општине Беочин, чије активности се реализују на територији општине Беочин и која су доставила уредан Извештај о наменском трошењу средстава за реализацију пројеката у претходној години;

 5. Планирани износ средстава: 2.800.000,00 динара;

 6. Планирани период објављивања конкурса: фебруар 2025. године;

 7. Оквирни датум почетка реализације одабраних програма и њихово трајање:

 Почетак: мај 2025. године,

 Трајање: децембар 2025. године;

 8**.** Посебни захтеви и ограничења: **Удружење мора бити регистровано најмање три године са седиштем на територији општине Беочин и може конкурисати само по једном пројекту у току године.**

ОПШТИНСКО ВЕЋЕ Председавајућа Општинског већа

Број: 01-401-44/2025 Председница општине

Дана: 30.1.2025. године Биљана Јанковић

Б Е О Ч И Н \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_